Ver
Ver (-is, n.) est unum ex quattuor temporibus anni, spatium temporis inter hiemem et aestatem.

Historia 
Hodie in hemisphaerio septentrionali ver aequinoctio verno (20/21 Martii) et solstitio aestivo (20/21 Iunii) finitur. Non semper ita fuit, nam in imperio Romano et apud Graecos et Aegyptos antiquos aequinoctium non ineunte sed medio vere situm erat. Cum primis flatibus Favonii (apud Graecos Zephyri) incipiebat, quod paulo post nonas Februarias fieri solebat. Et ortu Vergiliarum sive Pleiadum finiebatur, quae secunda parte mensis Maii oriebantur. Haec divisio anni ab astrologis Aegyptiis inventa videtur: nec Romae enim nec Athenis caelum mense Februario mollius fit. Unde versus poetae Ovidii:
. . . a Zephyris mollior aura venit
. . . et primi tempora veris erunt.
ne fallare tamen, restant tibi frigora, restant,
magnaque discedens signa reliquit hiems. (Fasti, libro secundo)

Astronomia 

In astronomia incipit ver die aequinoctii vernalis, id est:
 in Hemisphaerio Septentrionali die 20 aut 21, haud saepe iam die 19 Martii
 in Hemisphaerio Meridionali die 22 aut 23 Septembris

Sententia

Notae 

Kalendae Maiae

Calendarium
Tempora anni